**UPUTSTVO**

**za sačinjavanje ponuda**

Ponuda mora biti sačinjena na jeziku koji je u službenoj upotrebi u Crnoj Gori, ili na engleskom jeziku.

Ponuđač može biti fizičko ili pravno lice, koje ispunjava zakonske uslove za sticanje nepokretne imovine u Crnoj Gori. U slučaju da Ponudu podnosi pravno lice, lice koje podnosi Ponudu u ime pravnog lica mora biti ovlašćeno za zastupanje tog pravnog lica. U cilju dokazivanja navedenog svojstva, ponuđač koji je pravno lice dostavlja izvod iz CRPS-a ne stariji od 6 mjeseca.

Podnosilac Ponude potpisuje ponudu.

Ponuđač, uz ponudu, dostavlja dokaz o uplati bankarske garancije, u iznosu od 2% od oglašene početne cijene nepokretnosti, koja je predmet prodaje. Bankarska garancija mora da bude neopoziva, naplativa na prvi poziv i bez prava prigovora, sa rokom važenja 60 dana, od dana javnog otvaranja ponuda.

Umjesto dostavljanja bankarske garancije, ponuđači mogu da polože depozit na žiro račun Prodavca br. 510-65785-80, koji ima kod CKB banke, AD Podgorica, u iznosu od 2% utvrđene početne cijene nepokretnosti. Ponuđačima čija ponuda ne bude prihvaćena, vratiće se novac položen na ime depozita.

Izabrani ponuđač je u obavezi da u roku od 15 dana, od dana pisanog poziva na zaključenje ugovora, isti potpiše, osim u slučaju postojanja opravdanih okolnosti/smetnji, koje odlažu zaključenje ugovora, u kom slučaju se glavni ugovor mora zaključiti najkasnije u roku od 15 dana od dana otklanjanja tih smetnji.

Ako izabrani ponuđač-kupac odbije da zaključi ugovor o kupoprodaji nepokretnosti, ili u predviđenom roku ne izvrši uplatu preostalog dijela ponuđenog iznosa, gubi pravo na položeni depozit, odnosno Prodavac ima pravo da aktivira priloženu bankarsku garanciju. U tom slučaju ce Prodavac proglasiti da je prodaja nepokretnosti tom ponuđaču bez pravnog dejstva, i pozvati drugorangiranog ponuđača na zaključenje kupoprodajnog ugovora.

Troškove zaključenja ugovora i prenosa prava svojine plaća kupac.

Ponude se isključivo dostavljaju upakovane u zatvorenim kovertama sa naznakon "NE OTVARATI PRIJE JAVNOG OTVARANJA PONUDA", na kojima, na prednjoj strani, treba da bude ispisan tekst:

**„13. Jul Plantaže“ a.d. Podgorica**

**Put Radomira Ivanovića 2**

**81000 Podgorica, Crna Gora**

**Ponuda za kupovinu nepokretnosti,**

**po Javnom pozivu br. \_\_\_\_\_\_\_\_ objavljen u Dnevnom listu \_\_\_\_\_, dana \_\_\_\_**

Na zadnjoj strani ponude treba da budu ispisani podaci o potencijalnom kupcu:

**ime i prezime/ naziv pravnog lica**

**kontakt telefon**

Ponude se dostavljaju do roka označenog u javnom pozivu. Ponude dostavljene nakon tog roka se neće razmatrati.

**KOMISIJA ZA PRODAJU NEPOKRETNOSTI**